Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa  5. mája 2009

Materiál číslo: 353/2009

K bodu:  Návrh projektového zámeru „Revitalizácia Ovsištského námestia“

Predkladá:					Návrh uznesenia:

Marián Miškanin				Miestne zastupiteľstvo mestskej časti
prednosta						Bratislava-Petržalka

						schvaľuje
Prerokované:
porada starostu 20.4.2009	a)    projektový zámer „Revitalizácia
Miestna rada 21.4.2009                                        Ovsištského námestia“

b)	predpokladané kofinancovanie projektu v sume do 5360 €

Spracovateľ:
Irena Vavrincová
FO – RŠF

Dôvodová správa

V rámci prechodného obdobia vstupu Slovenska do Európskej únie je možnosť čerpať finančné prostriedky z grantov Európskej únie na vyrovnávanie rozdielov medzi štátmi a jednotlivými regiónmi vo viacerých oblastiach. Dôležitá oblasť v rámci ďaľšieho rozvoja všetkých krajín je obnova respektíve rozvoj prvkov životného prostredia, do ktorého spadá aj revitalizácia a vytváranie mestotvorných území v ľudských obydliach.

Na základe vyhlásenej výzvy MVRR SR zo dňa 3. apríla 2009 o predkladanie žiadostí o NFP, mestská časť Bratislava – Petržalka na základe zadania vypracovať projektovú dokumentáciu pre revitalizáciu Ovsištského námestia má možnosť podať žiadosť o nenávratný finančný príspevok v rámci Operačného pro gramu bratislavský kraj pre prioritnú os Infraštruktúra v rámci opatrenia 1.1. Regenerácia sídiel, pre samostane dopytovo orientované projekty.

Vypracovanie projektovej dokumentácie bolo obstarané formou verejného obstarávania ako zákazka s nízkou hodnotou s termínom dodania služby do 15.4.2009. Požiadavkou bolo vypracovať dokumentáciu pre zlúčené územné a stavebné konanie predmetom ktorej sú sadovnícke úpravy na Ovsištskom námestí na parcele číslo 765 o výmere 4270 m², ktorá je mestskej časti Bratislava – Petržalka zverená protokolom 5/1992. Ide o aktivitu, ktorá spĺňa podmienky vyhlásenej výzvy OPBK/2009/1.1/03 kde registrácia pre daný projekt je možná od 23.4.2009 s tým, že podávanie projektov je rodelené do dvoch kôl a to 1. kolo je od 3.6.2009 do 2.7.2009 a 2.kolo bude od 26.8.2009 do 1.10.2009. ô

Projektový zámer

Zámerom realizácie projektu je zlepšenie životného prostredia, možností relaxu a zvýšenie atraktivity v danej lokalite realizáciou prác v zmysle projektového zadania. V rámci zadania je riešené:

-	realizácia chodníkov do zámkovej dlažby;
-	osadenie prvkov drobnej architektúry , lavičky a koše;
-	výsadba kríkov a vyrastených stromov;
-	mechanická úprava terénu vyrovnaním nerovností, dosypaním humusovou zeminou a dosiatím trávnym semenom;

Vyhlasovateľom výzvy a spracovateľom podkladov pre zadanie je oddelenie životného prostredia.

Pre daný projekt je spracovaný výkaz – výmer na celkovú sumu 107 183,20 € vrátane DPH, pričom z toho vyplývajúci náš príspevok 5 % na realizáciu z rozpočtovej ceny je 5360 €. Finančný náklad je zahrnutý v programovom rozpočte ako prvok 733 v sume 49 191,00€ na vybudovanie parku v lokalite Ovsište. V prípade nečerpania finančných prostriedkov z fondu EÚ bude projekt financovaný zo zdrojov schválených v položke 733 oddelenia ŽP.